section_heading: Slučajevi iz vremena "borbe" sa škriparima
paragraph_text: Dana 23. svibnja 1946., u selu Mokro, zaseoku Kuljića brijeg, pokraj Širokog Brijega, dogodio se događaj poznat pod nazivom "ubojstvo Kuljića dice" Mirko Prajak uz pomoć djelatnika Udbe, Ante Primorca i Marka Knezovića, sudjelovao je u mučkom ubojstvu petero osoba mlađe životne dobi, pod optužbom da su isti surađivali i pomagali križare (škripare), te je naredio da ih se strijelja pred obiteljskom kućom i na očigled njihovih roditelja i prisilno dovedenih mještana, koji su izvedeni kao svjedoci. Riječ je bila o Ani Slišković (1926.), Ivi Slišković (1926.), Mili Slišković (1947.), Zori Slišković (1929.) i Ivanu Sliškoviću (1929.), dok je Ruža Slišković uspjela pobjeći sa strijeljanja. Tek 1972. bilo je odlukom lokalnih vlasti dozvoljeno podignuti im nadgrobni spomenik, a 1996., na pedesetu obljetnicu ubojstva podignuta je spomen ploča.<ref>Rotim, Karlo. Žrtvoslov Širokog Brijega u Drugom svjetskom ratu i poraću: Mostar: vlast. nakl, 2000.<ref>